
  Republika Hrvatska
Općinski sud u Rijeci
     Prekršajni odjel
   Rijeka, Užarska 3                                                    Poslovni broj Pp Ikp-1017/2026-2


U  I M E  R E P U B L I K E  H R V A T S K E

R J E Š E N J E

Općinski sud u Rijeci, prekršajni odjel, po sucu Višnji Šepelj uz sudjelovanje Jane Puškarić kao zapisničarke, u predmetu osuđene Lorene Grobenski, OIB: 91113634679, zbog prekršaja iz članka 229. stavak 7.  Zakona o sigurnosti prometa na cestama ("Narodne novine" broj 67/08., 48/10., 74/11., 80/13., 158/13., 92/14., 64/15., 108/17., 70/19., 42/20., 85/22., 114/22., 133/23. i 145/24., dalje: Zakon o sigurnosti prometa na cestama), radi zamjene novčane kazne izrečene obaveznim prekršajnim nalogom Ministarstva unutarnjih poslova, Policijske uprave primorsko-goranske, Postaje prometne policije Rijeka od 3. srpnja 2024., radom za opće dobro, u postupku izvršenja odluke, 10. lipnja 2026.

r i j e š i o    j e

I. Na temelju članka 152. stavka 6. Prekršajnog zakona („Narodne novine“ broj: 107/07, 39/13, 157/13, 110/15, 70/17, 118/18 i 114/22, dalje u tekstu: PZ) neplaćena novčana kazna izrečena osuđenici Loreni Grobenski, OIB: 91113634679, rođenoj 19. kolovoza 2003. u Rijeci, državljanstvo Republike Hrvatske, s prebivalištem u Rijeci, Paškinovac 24/4; u iznosu od 660,00 eura (šesto šezdeset eura) pravomoćnim obaveznim prekršajnim nalogom Ministarstva unutarnjih poslova, Policijske uprave primorsko-goranske, Postaje prometne policije Rijeka od 3. srpnja 2024., zamjenjuje se radom za opće dobro u trajanju od 34 (trideset četiri) sata.

II. Osuđenica se upućuje na izvršavanje rada za opće dobro iz točke I. ovog rješenja u ustanovu i drugu pravnu osobu s kojima je ministarstvo nadležno za poslove pravosuđa sklopilo ugovore o postojanju zajedničkog interesa za izvršavanje rada za opće dobro u prekršajnom postupku i o tome vodi evidenciju.

III. Ukoliko osuđenica ne prihvati rad za opće dobro ili se na uredan poziv suda izvršenja ne odazove radi primitka naredbe o upućivanju na izvršavanje rada za opće dobro sukladno članku 152.c st. 6. PZ ili ga ne izvrši svojom krivnjom u roku koji je za to određen sukladno članku 34. st. 3. PZ, osuđenici će se neplaćena novčana kazna iz točke I. izreke ovog rješenja zamijeniti kaznom zatvora u trajanju od 17 (petnaest) dana.



Obrazloženje

1. Obaveznim prekršajnim nalogom Ministarstva unutarnjih poslova, Policijske uprave primorsko-goranske, Postaje prometne policije Rijeka od 3. srpnja 2024., osuđenici Loreni Grobenski izrečena je novčana kazna u iznosu od 660,00 eura.

2. Odluka o prekršaju postala je pravomoćna 24. srpnja 2024., a izvršna 6. kolovoza 2024.

3. Budući osuđenica u roku određenom u odluci o prekršaju nije platila novčanu kaznu, sud je dao nalog radi provedbe ovrhe na novčanim sredstvima osuđenice, a koji nalog je izvršavala Financijska agencija. 

4. Financijska agencija izvijestila je 27. veljače 2026., Policijsku upravu primorsko-gornasku, da u propisanom roku na novčanim sredstvima ovršenice nije naplatila dužni iznos.

5. S obzirom na navode u točki 4. ovog obrazloženja odlučeno kao pod točkom I. izreke rješenja, kako je to propisano odredbom članka 34. stavka 6. PZ-a računajući da se svakih započetih 39,82 eura novčane kazne zamijeni s dva sata rada za opće dobro odnosno jednim danom zatvora, pri čemu rad za opće dobro ne smije biti kraći od šest sati niti dulji od dvjesta četrdeset sati, a zatvor ne smije biti kraći od tri dana ni dulji od šezdeset dana.

6. Prema odredbi članka 151. stavka 2. PZ pravomoćna odluka izvršava se kad je uredno dostavljena osuđeniku i kad za njeno izvršenje ne postoje zakonske smetnje.

7. Kako su ostvareni uvjeti za izvršavanje rada za opće dobro, odlučeno je kao pod točkom II. izreke rješenja, te će sud nakon pravomoćnosti i izvršnosti ovog rješenja pozvati osuđenika radi dostave naredbe o upućivanju na izvršenje rada u jednu od ustanova i pravnih osoba iz evidencije iz članka 152.a stavka 2. PZ-a, s područja svoje nadležnosti.

8. Rješenjem je određena i zamjena neplaćene novčane kazne kaznom zatvora za slučaj da osuđenik ne prihvati rad za opće dobro sukladno članku 152.c stavku 6. PZ-a ili ga ne izvrši svojom krivnjom u roku koji je za to određen sukladno članak 34. stavka 3. PZ-a.

9. Ukoliko osuđenica plati novčanu kaznu nakon pravomoćnosti odluke o zamjeni, izvršenje rada za opće dobro ili kazna zatvora će se obustaviti. U slučaju djelomičnog plaćanja, izvršit će se samo preostali dio rada za opće dobro odnosno kazne zatvora, sukladno odredbi članka 34. stavka 7. PZ-a.

10. Osuđenica je obavezan nakon pravomoćnosti i izvršnosti ovog rješenja odazvati se pozivu ovog suda radi dostave naredbe o upućivanju na izvršenje rada i davanja pisane izjave o prihvaćanju rada za opće dobro sukladno članku 152.c stavku 1. i stavku 2. PZ-a, jer će u suprotnome sud odmah izdati naredbu o upućivanju osuđenika na izdržavanje kazne zatvora iz točke III. izreke ovog rješenja u nadležnu ustanovu za izvršavanje zamjenske kazne zatvora.


Rijeka, 10. lipnja 2026.

Zapisničarka:							  Sudac:
Jana Puškarić, v. r.						       Višnja Šepelj, v. r.



POUKA O PRAVNOM LIJEKU:

Protiv ovog rješenja dopuštena je žalba u roku od 3 (tri) dana od dana dostave. Žalba se podnosi  Općinskom sudu u Rijeci, prekršajni odjel, Rijeka, Užarska 3, u dva primjerka, a o žalbi odlučuje Visoki prekršajni sud Republike Hrvatske.


Dostaviti:
1. Osuđenici, Loreni Grobenski;
2. U spis. 

